Predlog SKLEP SVETA o podpisu Protokola o spremembi Sporazuma o zračnem prometu med Kanado ter Evropsko skupnostjo in njenimi državami članicami zaradi upoštevanja pristopa Republike Hrvaške k Evropski uniji v imenu Evropske unije in njenih držav članic /* COM/2014/048 final - 2014/0029 (NLE) */





OBRAZLOŽITVENI MEMORANDUM 1) Ozadje predloga 110 || · Razlogi za predlog in njegovi cilji/splošno ozadje Sporazum o zračnem prometu med Evropsko skupnostjo, njenimi državami članicami in Kanado je bil dogovorjen na podlagi Sklepa Sveta z dne 2. oktobra 2007 o odobritvi začetka pogajanj. Sporazum je bil podpisan 17. decembra 2009. 120 || Republika Hrvaška je k Evropski uniji pristopila 1. julija 2013. V skladu s členom 6(2) Akta o pogojih pristopa se je Hrvaška zavezala, da bo pristopila k sporazumom, ki so jih sklenile ali podpisale države članice in Unija z eno ali več tretjimi državami ali mednarodno organizacijo. Za pristop k zgoraj navedenemu sporazumu s Kanado se uporablja poenostavljeni postopek. Protokol bi bilo tako treba podpisati v skladu z navedenim postopkom in členom 218(5) Pogodbe o delovanju Evropske unije. Protokol vsebuje potrebne jezikovne prilagoditve Sporazuma zaradi pristopa Hrvaške. 130 || · Obstoječe določbe na področju, na katero se nanaša predlog Določbe Protokola nadomeščajo ali dopolnjujejo določbe Sporazuma o zračnem prometu med Evropsko skupnostjo, njenimi državami članicami in Kanado. 140 || · Usklajenost z drugimi politikami in cilji Unije Sporazum s Kanado je bil drugi celoviti sporazum o zračnem prometu, podpisan s ključno partnersko državo Unije na področju letalstva. Spada v okvir zunanje letalske politike Unije, vzpostavljen s Sporočilom Komisije COM(2005) 79: „Razvijanje agende zunanje letalske politike Skupnosti“, ki je bilo pred kratkim revidirano s Sporočilom Komisije COM(2012) 556: „Zunanja letalska politika EU – reševanje prihodnjih izzivov“ in povezanimi sklepi Sveta. 2) Posvetovanje z deležniki in ocena učinka || · Posvetovanje z deležniki 211 || Posvetovalne metode, glavni ciljni sektorji in splošni profil vprašancev Ni relevantno. 212 || Povzetek in upoštevanje odgovorov Ni relevantno. 3) PRAVNI ELEMENTI PREDLOGA 305 || · Povzetek predlaganih ukrepov Protokol zagotavlja potrebne spremembe Sporazuma o zračnem prometu med Evropsko skupnostjo, njenimi državami članicami in Kanado po pristopu Hrvaške k EU 1. julija 2013. 310 || · Pravna podlaga Člen 100(2) in člen 218(5) Pogodbe o delovanju Evropske unije v povezavi s členom 6(2) Akta o pristopu. 4) Proračunske posledice 409 || Predlog ne vpliva na proračun Unije. 5) DODATNE INFORMACIJE 570 || · Podrobna obrazložitev predloga Svet se poziva k odobritvi podpisa Protokola o spremembi Sporazuma o zračnem prometu med Evropsko skupnostjo, njenimi državami članicami in Kanado. Med pogajanji je Kanada opozorila, da ne more sprejeti začasne uporabe Protokola. 2014/0029 (NLE) Predlog SKLEP SVETA o podpisu Protokola o spremembi Sporazuma o zračnem prometu med Kanado ter Evropsko skupnostjo in njenimi državami članicami zaradi upoštevanja pristopa Republike Hrvaške k Evropski uniji v imenu Evropske unije in njenih držav članic SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 100(2) in člena 218(5) Pogodbe, ob upoštevanju Akta o pristopu Hrvaške, zlasti drugega pododstavka člena 6(2) Akta, ob upoštevanju predloga Evropske komisije, ob upoštevanju naslednjega: (1) Svet je 14. septembra 2012 pooblastil Komisijo za začetek pogajanj v imenu Evropske unije in njenih držav članic ter Republike Hrvaške za sklenitev Protokola o spremembi Sporazuma o zračnem prometu med Kanado ter Evropsko skupnostjo in njenimi državami članicami zaradi upoštevanja pristopa Republike Hrvaške k Evropski uniji (v nadaljnjem besedilu: Protokol). (2) Ta pogajanja so se uspešno zaključila s parafiranjem Protokola 16. oktobra 2013. (3) Protokol bi bilo treba podpisati v imenu Unije in njenih držav članic s pridržkom njegove poznejše sklenitve. SPREJEL NASLEDNJI SKLEP: Člen 1 1. Podpis Protokola o spremembi Sporazuma o zračnem prometu med Kanado ter Evropsko skupnostjo in njenimi državami članicami zaradi upoštevanja pristopa Republike Hrvaške k Evropski uniji se odobri v imenu Unije in njenih držav članic s pridržkom njegove sklenitve. 2. Besedilo Protokola je priloženo temu sklepu. Člen 2 Generalni sekretariat Sveta vzpostavi instrument popolnih pooblastil za podpis Protokola, s pridržkom njegove sklenitve, za osebe, ki jih določi pogajalec Protokola. Člen 3 Ta sklep začne veljati na dan sprejetja. V Bruslju, Za Svet Predsednik